**Kapitola 11 : tím zo Slovenska**

Hneď potom ako si stiahla svoj plášť, všetky bytosti sa zmenili na OBROV. Áno, všetky zvieratá sa začali pomaly, ale isto zväčšovať. Boli tak obrovské, že Ján, Mária a Ahmed dokonca neboli schopní vidieť na oblohe slnko. Keď prestali rásť, postavili sa do kruhu okolo Zoe, Jána, Márie a Ahmeda a čelili robotom.

Odrazu, z ničoho nič sa objavil obrovský orol, ktorého prirodzeným životným prostredím je Tatranský Národný Park na Slovensku. Zoe povedala, „Toto je Lola.“ Povedala mi, že ona a jej priatelia sú už stáročia jedným z národných symbolov ich krajiny, ale teraz už aj oni patria medzi ohrozené druhy. „Povedali ste mi, že nápoj, ktorý je potrebný na záchranu sveta pred znečistením, sa nachádza v Ahmedovom podkroví. Lola je tu, aby vám pomohla, je veľmi odvážna! Zoberie vás tam. Zatiaľ čo budete preč, sa ja spolu s mojimi drahými zvieracími priateľmi postarám o robotov. A teraz už choďte!

Ján a Mária vyskočili na Lolin chrbát, ale Ahmed zostal na zemi. „Nejdem s vami, “ povedal. „Zostanem tu a pomôžem Zoe a zvieratám. Nikdy neviete, čo sa môže stať ... .“ Ešte ani nestihol dokončiť vetu, keď sa roboty začali správať veľmi zvláštne. Postavili sa do kruhu, nohy sa im začali naťahovať a dostali sa až do vzduchu. V tom momente boli tak vysoko, že aj obrovské zvieratá boli v porovnaní s nimi omnoho nižšie. Hneď potom ako dosiahli dvojnásobnú výšku od zvierat, začali sa približovať ku všetkým. „ Rýchlo! Pokúsme sa ich zastaviť!“ – zakričala Mária a bežala k jednému z robotov. Ján letel na Lole a tiež sa snažil útočiť na roboty. Zoe ich zatiaľ obkľúčila s vetvami z jej šiat. „Poďte! Potrebujem vašu pomoc!“

Zvieratá sa postavili na zadné nohy a začali šliapať po zemi a zem sa pod ich nohami triasla. Odrazu sa objavila obrovská trhlina. Bolo to zvláštne, ale mala tvar perfektného kruhu a vznikla práva na tom mieste, kde boli roboty. „To nie je možné!“ – Ján bol zmätený. Keď dopovedal vetu, zvieratá sa hnali k robotom a zatlačili ich do trhliny. „ Teraz musíme spolupracovať,“ povedala Zoe a natiahla svoje ruky do vzduchu. Obrovské korene sa začali objavovať zo zeme. Prinášali so sebou na povrch tonu blata. „Musíme prisunúť všetko to bahno na robotov, aby nemohli uniknúť, ale musíme to urobiť rýchlo!“

Ahmed opäť použil kúzelný zlatý prášok, objavili sa čarovné lopaty a začali nahŕňať blato späť do trhliny. Čoskoro boli roboty úplne zasypané a nemohli sa dostať von. „ A teraz, musíme sa rýchlo dostať do podkrovia,“ povedal Ján. „Tak poďme!“ Mária a Ján vyskočili na Lolin chrbát a vydali sa smerom k ...